ปัญหาของผู้สูงอายุ ด้านสุขภาพร่างกาย เรียงลำดับความเสื่อมที่ทำให้เกิดการตายสูงที่สุดคืออวัยวะใด
A. กระเพาะอาหาร
B. ไต
C. สมอง
D. หัวใจ
คำตอบคือ D.  เนื่องจาก ปัญหาของผู้สูงอายุคือ
*  เรื่องเงิน ผู้สูงอายุจากชมรมผู้สูงอายุที่มาประชุมกัน ปัญหาส่วนใหญ่ที่ประสบคือ เงิน ทางแก้ต้องเตรียมตัวตั้งแต่วัยหนุ่มสาว สะสมเงินไว้พอใช้จ่ายในยามชราเพื่อหาซื้อบริการที่เราไม่ต้องร้องขอ นั่นคือความไม่ประมาทเพราะเราไม่รู้ว่าอนาคตจะเป็นอย่างไร

*  สุขภาพร่างกาย มักจะเรียงลำดับความเสื่อมที่ทำให้เกิดการตาย

๑. หัวใจ เป็นสาเหตุการตายอันดับ ๑ ทางแก้ คือการออกกำลังกาย เหนื่อย ต่อเนื่อง สม่ำเสมอ  

๒. สมอง สมองจะเสื่อมจำอะไรไม่ค่อยได้ คิดไม่ออก ต้องออกกำลังสมองบ่อยๆ อ่านหนังสือ เขียนหนังสือทุกวัน ดูโทรทัศน์ ศึกษา หาความรู้ ความแก่ไม่ใช่เป็นสิ่งขัดขวางการเรียนรู้ ในญี่ปุ่นผู้สูงอายุเข้า โรงเรียน เรียนในสิ่งที่อยากรู้เต็มไปหมด สมองได้ทำงาน การออกกำลัง สมองทำให้สมองไม่เสื่อม กลับสนุกและสมองดีขึ้น

๓. ไต คนไทยมีปัญหาเรื่องไตมาก เพราะยาสารพัดชนิดที่ซื้อหาตามท้องตลาดได้ง่าย และแม้แต่สมุนไพรต่างๆ ที่ชอบอ้างว่าไม่เป็นอันตราย จริงๆ แล้วยาทั่วไปก็สกัดจากสมุนไพร และสารเคมีในสมุนไพรก็คือสารเคมีเดียวกับยาแผนปัจจุบัน ถ้าไม่จำเป็นไม่ควรกินยา ขอให้เลือกกินอาหารแทนยา ไตจะได้ไม่ต้องทำงานหนัก

๔. กระเพาะอาหาร ส่วนใหญ่พออายุมากขึ้นกระเพาะอาหารจะบาง ตามผิวหนัง การบริโภคอาหารมักจะต้องระวัง ไม่ใช่บริโภคคล้ายคนหนุ่มสาว เพราะกระเพาะอาหารต่างกัน

๕. ฟัน คนแก่ไม่จำเป็นต้องฟันหลุด เป็นความเชื่อที่  ผิดๆ เพราะไม่ดูแลให้ดีจึงฟันหลุด

๖. ลำไส้ใหญ่ คนแก่มักจะมีปัญหาการขับถ่าย ตื่นเช้าดื่มน้ำปกติ สัก ๔ แก้ว สักพักก็จะเข้าส้วมได้ ไม่ต้องใช้ยาระบาย ลำไส้ จะได้ไม่เคยชินต่อยา

๗. กระดูกไขข้อ ลุกก็โอย นั่งก็โอย นอนก็โอย คนพออายุมากเป็นเรื่องปกติในความไม่สะดวกของร่างกาย อย่าพยายามใช้ยาแก้ปวดเมื่อย มากเกินไป เพราะจะมีผลต่ออย่างอื่นๆ ของร่างกาย
อายุรศาสตร์ (อายุรศาสตร์) - Internal Medicine